Wujer

Wujer (, starši serbski prawopis: Wujeŕ) je sydlišćo na juhu Hornjeje Łužicy. Wot lěta 1938 je słušało ke gmejnje Ketlicy a wot lěta 2003 je hromadźe z Ketlicami měšćanski dźěl Lubija.

 Ležownostne mjena 
Michał Rostok naliči 1887 slědowace serbske ležownostne mjena: Jězor (Iser), Bubnik, Lyte (rěčka), Kurin, Lada (Lehde), Lindicht.

 Stawizny 
Sydlišćo naspomni so prěni raz w lěće 1306 jako Uwer a běše znajmjeńša wot spočatka 15. lětstotka z ryćerskim sydłom. Jadro wjeski je typiski słowjanski kulowc. Hač do lěta 1938 bě Wujer samostatna gmejna.

Po Mukowej statistice z lětow 1884/85 rěčachu tehdy 71 wot cyłkownje 237 Wujerčanow serbsce (30 %). Ewangelscy wobydlerjo přisłušachu hižo w 16. lětstotku Ketličanskej wosadźe.

 Žórła 

 Wotkaz 

Kategorija:Lubij
Kategorija:Sydlišćo w Hornjej Łužicy
Kategorija:Sydlišćo w Zhorjelskim wokrjesu
Kategorija:Prěnje naspomnjenje 1306